Facebookozásban EU-rekorder Magyarország
Az európai közvélemény változását 1974 óta vizsgáló Eurobarometer statisztikái  szerint Magyarország élen áll  közösségi oldalak használatában: a hazai netezõk 80 százaléka használja a Facebookot, az iWiW-et, vagy valamelyik hasonló szájtot.
Az Európai Unión belül a fejlett internetes infrastruktúrával rendelkezõ Lettország áll a második helyen a szociális hálózatok népszerûségében (73 százalék), Málta a harmadikon (71 százalék), Írország pedig a negyediken (68 százalék). A szomszédos Szlovákiában is népszerûek ezek a szolgáltatások, ahol a netezõk 66 százaléka csatlakozik a hálózatokhoz, ezzel az ország a hatodik helyen áll a listán.
 
Az Eurobarométer PDF-ben is letölthetõ tanulmánya szerint a magyar felhasználók közül bíznak egész Európában a legtöbben (40 százalék) a Facebook vagy más hasonló szájtok adatkezelésében, legalábbis ezt az okot jelölték meg annak indoklásául, hogy miért nem változtatták meg a szolgáltatások alapbeállításait. A cseh és szlovák netezõk között vannak a leginkább tájékozatlanok, e két országban voltak ugyanis a legtöbben, akik nem is tudták, hogy korlátozhatják adataik hozzáférhetõségét.
 
A magyar netezõk közül a legtöbben (51 százalék) úgy vélik, hogy a felhasználóknak maguknak kell gondoskodniuk adataik védelmérõl, és csak 36 százalék tartja felelõsnek ezek üzemeltetõit, a hatóságok feladataként pedig csak 12 százalék jelölte meg a netezõk adatainak védelmét.

 A német netezõk szocializálódnak a legkevésbé
 
Az Egyesült Királyságban csak a felhasználók 57 százaléka használ közösségi oldalakat, ezzel a huszonhét tagország közül a tizenharmadik helyen áll, Románia pedig 53 százalékos arányával a tizennyolcadik helyet szerezte meg. Ennél is kevésbé népszerû a Facebook és a hasonló oldalak  huszonnegyedik helyen álló Ausztriában (49 százalék), a huszonötödiken álló Csehországban (48 százalék). A teljes EU-ban legkevésbé a németek (37 százalék) szeretnek csatlakozni közösségi hálózatokhoz. A teljes uniós átlag egyébként 52 százalék, vagyis minden második európai ember ismeretségi hálózatát tárolják valamilyen informatikai rendszerben.
  
Chatelésben is dobogósak vagyunk

Az Eurobarometer statisztikái szerint az üzenõprogramok és webes chatszolgáltatások használatának elterjedtségében is dobogós helyen áll hazánk, amelyeket a netezõk 65 százaléka használ, így ezen a téren csak Spanyolország (69 százalék) és Bulgária (73 százalék) elõzi meg Magyarországot az unión belül. Ugyanakkor az otthoni internetelérések számában még bõven sereghajtó Magyarország: ezen a téren Hollandia, Dánia, Svédország és Finnország áll az élen, hazánk Romániával, Görögországgal és Portugáliával áll egy szinten. 
Sok magyart nem érdekelnek az adatai
  
A felhasználók internethasználatának nyomonkövetésére használható cookie fájlok alkalmazása is elsõsorban a nyugati országok polgárait foglalkoztatja, a hazai netezõknek csupán 17 százaléka nyilatkozott úgy, hogy le szokta törölni a böngészõben tárolt adatokat. Ugyanakkor a magyar netezõk 76 százaléka, saját bevallása szerint "általában el szokta olvasni" a webes szolgáltatások felhasználási feltételeit, ami ugyancsak uniós csúcsnak tekinthetõ.
    
Az osztrák netezõk után a magyar felhasználók közül bíznak a leginkább abban, hogy bármilyen online visszaélés esetén a helyi törvények megóvják õket. Azt, hogy magáncégek vagy állami szervezetek felhasználóiadat-vesztéseit kötelezõ legyen nyilvánosságra hozni, a régióban Magyarországon, Ausztriában és Romániában támogatják a legkevesebben, bár a hazai felhasználóknak még így is a 78 százaléka tenné ezt kötelezõvé - szemben mondjuk a dánokkal, ahol 97 százalék vélekedik hasonlóképpen.
Facebook Eurobarometer Magyarország EU közösségi oldalak iWiW